# data[].attributes.body
#Erasmus+#ActforaSustainableLife
#LiceulTehnologicLazărEdeleanuNăvodari
Day 2

Astăzi am vizitat un orășel cochet, Kazimierz Dolny: ruinele castelului, datând din secolul al XIV-lea, turnul, cafenelele și restaurantele sale ciudate și plimbarea fenomenală în natură, în susul defileului Korzeniowy Dół.

# data[].attributes.body
#Erasmus+: Act For a Sustainable Life
#LiceulTehnologicLazarEdeleanuNavodari
Day 4

Prima activitate a avut loc la Centrul de reciclare KOMEKO, unde ne-a fost explicat procesul de reciclare a hârtiei și a plasticului. Apoi am fost conduși în natură, o oază de liniște și relaxare, în jurul Centrului pentru Practici Teatrale Gardzienicka, unde am organizat și un picnic și am  continuat activitățile cu vizitarea unui sat Eco, unde am beneficiat de un atelier de lucru ecologic despre agricultura regenerativă în Wola Gardzienicka. Elevele noastre au fost foarte active și au impresionat prin nivelul de cunoștințe pe care îl dețin. Atelierul a fost atât teoretic, interactiv,  cât și unul practic, au plantat roșii și cartofi.
O zi plină de experiențe Erasmus+ reușite

# data[].attributes.body
#Erasmus+
#ActforaSustainableLife
#LiceulTehnologicLazarEdeleanuNavodari
Day 3

O zi cu experiențe inedite în Lublin, Polonia: partenerii polonezi, gazdele noastre, ne-au învățat, în cadrul unui workshop culinar, să gătim feluri de mâncare tradițională, "cebularz", un soi de lipie cu ceapă, mac și piper cu lămâie coapte în cuptor și "găluște" fierte cu o umplutură de cartofi și brânză proaspătă, servite cu smântână. Apoi am mers într-un centru cultural, unde pe acoperiș este amenajată o grădină și acolo sunt amplasați stupi pentru creșterea albinelor. Un specialist, cercetător, ne-a deslușit tainele apiculturii, iar elevii au avut ocazia să facă un interviu. Următoarea activitate, tot sustenabilă,  a constat în curățarea de deșeuri într-un parc din apropierea centrului cultural: "Împreună pentru un mediu mai curat!" Programul a continuat cu vizita la Castelul Lublin, unde elevii au aflat istoria castelului datând din secolul al XIV-lea, care în prezent este muzeu de artă și găzduiește expoziții permanente și două temporare.

# data[].attributes.body
#ActforaSustainableLife
#Erasmus+
#LiceulTehnologicLazarEdeleanuNavodari
Day 1
Astăzi am început activitatea noastră de formare în Polonia. Noi, elevii noștri, partenerii noștri turci, împreună cu studenții polonezi de la Prywatne LO im Królowej Jadwigi din Lublin, am participat la diferite activități de grup la școală și au făcut un tur de mers pe jos al orașului Lublin, folosind o aplicație interactivă: Comorile din Lublin. Studenții polonezi au făcut câteva prezentări despre încălzirea globală în Polonia și amprenta de carbon, precum și introducerea în Lublin. De asemenea, au lucrat pe grupe pentru a face o salată de legume poloneză tradițională  și au folosit deșeurile alimentare pentru a face compost natural Bokashi. Am avut o primă zi plină de activități, inclusiv sportive, și încărcătură emoțională împreună, ne cunoaștem mai bine și vizităm și obiectivele turistice în Lublinul însorit.

# data[].attributes.body
#Erasmus+: Act For a Sustainable Life
#LiceulTehnologicLazarEdeleanuNavodari

Day 5

Experienta poloneză din proiectul  Erasmus+ Act for a Sustainable Life s- a încheiat. Am început ziua la școală prin crearea unui e-book ce însumează toate activitățile desfășurate pe parcursul mobilității, am continuat cu ceremonia de înmânare a certificatelor.
A fost o mobilitate fructuoasă, cu experiențe noi de care noi și elevele noastre ne vom aminti cu mare drag! Mulțumim din suflet gazdelor noastre! Mândre de elevele noastre!